CELEX: 31986L0083
Language: el
Date: 1986-02-25 00:00:00
Title: Οδηγία 86/83/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 76/630/ΕΟΚ σχετικά με τις έρευνες που πρέπει να διεξάγονται από τα κράτη μέλη στον τομέα της παραγωγής χοίρων

Avis juridique important

|

31986L0083

Οδηγία 86/83/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 76/630/ΕΟΚ σχετικά με τις έρευνες που πρέπει να διεξάγονται από τα κράτη μέλη στον τομέα της παραγωγής χοίρων  

Επίσημη Εφημερίδα αριθ. L 077 της 22/03/1986 σ. 0031 - 0031

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 25ης Φεβρουαρίου 1986  για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 76/630/ΕΟΚ σχετικά με τις έρευνες που πρέπει να διεξάγονται από τα κράτη μέλη στον τομέα της παραγωγής χοίρων  (86/83/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  την πρόταση της Επιτροπής,  Εκτιμώντας:  ότι η οδηγία 76/630/ΕΟΚ (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), έχει ορίσει τις έρευνες που πρέπει να διεξάγονται από τα κράτη μέλη στον τομέα της παραγωγής χοίρων·  ότι λόγω της προσχώρησης της Ισπανίας και της Πορτογαλίας πρέπει να γίνουν τεχνικές αναπροσαρμογές της παραπάνω οδηγίας και ότι, ιδίως, πρέπει να καθοριστεί η χρηματοδοτική συνεισφορά της Κοινότητας στις δαπάνες που θα βαρύνουν τα νέα κράτη μέλη για τις έρευνες των ετών 1986, 1987 και 1988·  ότι πρέπει να προβλεφθούν, σύμφωνα με τα συμπεράσματα της Διαπραγματευτικής Συνδιάσκεψης, ιδιαίτερες διατάξεις για την Πορτογαλία όσον αφορά τις τεχνικές δυσκολίες που πρέπει να υπερνικήσει για τη διεξαγωγή των ερευνών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από 1ης Μαρτίου 1986, η οδηγία 76/630/ΕΟΚ τροποποιείται ως εξής:  1. Στο άρθρο 1 προστίθεται το ακόλουθο εδάφιο:  «Η Πορτογαλία διεξάγει την πρώτη έρευνα στις αρχές του Δεκεμβρίου 1986. Μόνο στην αυτόνομη περιφέρεια της Μαδέρας, τα αποτελέσματα της έρευνας του Δεκεμβρίου του 1986 θα προέρχονται από ανάλυση της γεωργικής απογραφής που θα διεξαχθεί στην περιφέρεια αυτή κατά το ίδιο έτος, σύμφωνα με τον κανονισμό (ΕΟΚ) αριθ. 1463/84 του Συμβουλίου της 24ης Μαΐου 1984 για τη διοργάνωση ερευνών σχετικά με τη διάρθρωση των γεωργικών εκμεταλλεύσεων για το 1985 και 1987 (2), όπως τροποποιήθηκε από τον κανονισμό (ΕΟΚ) αριθ. 3768/85 (3).  (2) ΕΕ αριθ. L 142 της 29. 5. 1984, σ. 3.  (3) ΕΕ αριθ. L 362 της 31. 12. 1985, σ.8.»  2. Στο άρθρο 4 παράγραφος 1 προστίθεται το ακόλουθο εδάφιο:  «Κατά παρέκκλιση του πρώτου εδαφίου, στην Πορτογαλία, στις αυτόνομες περιφέρειες των Αζορών και της Μαδέρας, οι έρευνες του Απριλίου και του Αυγούστου 1987 και 1988 θα μπορούν να περιοριστούν στον υπολογισμό του συνολικού αριθμού χοιροειδών.»  3. Προστίθεται το εξής άρθρο:  «Άρθρο 13α  Οι δαπάνες που απαιτούνται για τη διεξαγωγή, από το Βασίλειο της Ισπανίας και την Πορτογαλική Δημοκρατία της έρευνας που προβλέπει η παρούσα οδηγία για τα έτη 1986, 1987 και 1988 επιβαρύνουν, με ένα κατ' αποκοπή ποσό το οποίο θα προσδιοριστεί, τον προϋπολογισμό των Ευρωπαϊκών Κοινοτήτων.»  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 25 Φεβρουαρίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 223 της 16. 8. 1976, σ. 4.  (2) ΕΕ αριθ. L 362 της 31. 12. 1985, σ. 8.